Undirbúningur og framkvæmd umdæmisþingsins var í umsjá Rótarýklúbbsins Borgir Kópavogi . Eftir setningu þingsins í Kópavogskirkju var haldinn rótarýfundur í safnaðarheimilinu , þar sem Guðlaug Rakel Guðjónsdóttir , forseti klúbbsins , stjórnaði fundi . Góðra vina rótarýfundur hjá Rkl . Borgum Ármann Kr . Ólafsson , bæjarstjóri , bauð gesti velkomna til móttöku í boði Kópavogsbæjar . Hann sló á létta strengi en gerði einnig grein fyrir uppbyggingu og þróun bæjarins . Bæjarstjórn Kópavogs hefur samþykkt að innleiða Heimsmarkmið Sameinuðu þjóðanna um sjálfbæra þróun í stefnu bæjarins . Kópavogur verður fyrsta sveitarfélag á Íslandi til þess að innleiða Heimsmarkmið Sameinuðu þjóðanna með formlegum hætti . Viðstaddir tóku hressilega undir þegar Garðar Cortes , óperusöngvari og félagi í Rkl . Borgum , hóf upp rödd sína sem forsöngvarari og stjórnaði „ Öxar við ána “ . Fundargestir nutu góðra veitinga og margra dagskráratriða . Þarna gafst líka ágætt tækifæri fyrir leiðtoga rótarýklúbbanna um allt land til að ræða sameiginleg áhugamál í upphafi umdæmisþings . Ásdís Helga Bjarnadóttir , forseti Rkl . Héraðsbúa , hefur verið tilnefnd umdæmisstjóri Rótarý á Íslandi 2021 - 2022 . Hún var kynnt á rótarýfundinum í Kópavogi og flutti síðan stutt ávarp . Ásdís Helga , sem er fimmtug að aldri , starfar hjá Umhverfisstofnun á Egilsstöðum sem sérfræðingur innan veiði - og verndarteymis . Ásdís Helga er fædd og uppalin á Hvanneyri og stundaði nám við Reykholtsskóla en lauk síðan B.Sc. námi í búsvísindum við Landbúnaðarháskóla Íslands og útskrifaðist frá Norges Landbrukshøjskole með Cand. Agric . - gráðu árið 1997 . Hún hefur verið virk innan ungmennasambanda Borgarfjarðar og Austurlands og keppt og þjálfað í ýmsum íþróttagreinum . Erlendir skiptinemar , sem hér dveljast á yfirstandandi skólaári , ávörpuðu fundinn og sögðu frá reynslu sinni . Þau eru talið frá vinstri : Carlee Elaine Goold , D 5440 USA , sem dvelst hér á vegum Rkl . Rvk . Breiðholt , Mateus Maia Fabro , D 4470 Brasilíu , hjá Rkl . Hafnarfjarðar og Pauline Clémentine Anne Josette Dano , D 1650 Frakklandi , hjá Rkl . Akureyrar . Það var að mörgu að hyggja hjá Önnu Stefánsdóttur , umdæmisstjóra Rótarý 2019 - 2020 . Hún lét í ljós þakklæti til félaga sinna í Rkl . Borgum , sem undirbjuggu umdæmisþingið , og veitti upplýsingar um framkvæmd þingsinsSamkvæmt rótarýhefð var fulltrúi alþjóðaforseta Rótarý kominn til að taka þátt í umdæmisþinginu . Að þessu sinni var það Patrick Callaghan , fyrrv. umdæmisstjóri frá Írlandi , sem nú starfar að leiðtogaþjálfun fyrir Rótarý . Guðlaug Rakel , forseti Rkl . Borgum , færði honum fána klúbbsins . Náið norrænt samstarf hefur þróast innan Rótarý . Leiðtogar umdæma eiga fundi saman og gagnkvæmar heimsóknir á umdæmisþing hafa lengi tíðkast . Að þessu sinni var Virpi Honkala fulltrúi norrænu rótarýumdæmanna á umdæmisþinginu . Hún er læknir og hefur gegnt störfum umdæmisstjóra í umdæmi 1400 í Finnlandi . Þá tekur hún sæti í stjórn Rotary International 2020 - 2022 sem framkvæmdastjóri .